I midten af 1700-tallet sås de første spæde forsøg på en modernisering af skolen: Flere fag kom til, og små reformer indførtes også i skolens ledelse. Vigtige var de reformer, der søgtes gennemført af skolens rektorer i [[1760'erne|1760’erne]] og [[1770'erne|1770’erne]], hvor nye [[Oplysningstiden|oplysningsideer]] fra [[Halle (Saale)|Halle]] og [[Göttingen]] søgtes taget i brug. Desuden var perioden rig på andre udviklingsprojekter, der bl.a. søgte at omdanne skolen efter forbillede fra gymnasiet ''[[Christianeum]]'' i [[Altona]]. Disse tiltag blev dog i det store ikke til noget pga. fortsatte økonomiske vanskeligheder. Det stod mere og mere klart, at skolens undervisning var af så ringe kvalitet, at en lukning en overgang kom på tale. Først efter en gennemgribende undersøgelse af skolens forhold omkring [[1800]] undgik skolen en nedlæggelse eller nedgradering.<ref>''Patriae et literis'', s. 62-77</ref>
Historie Foreninger Organisationer Uddannelsesinstitutioner